CELEX: 62021TN0613
Language: et
Date: 2021-10-19 00:00:00
Title: Kohtuasi T-613/21: 19. oktoobril 2021 esitatud hagi – XH versus komisjon

24.1.2022   
            
            
               ET
            
            
               Euroopa Liidu Teataja
            
            
               C 37/34
            
         
      19. oktoobril 2021 esitatud hagi – XH versus komisjon
      (Kohtuasi T-613/21)
      (2022/C 37/47)
      Kohtumenetluse keel: inglise
      
         Pooled
      
      
         Hageja: XH (esindaja: advokaat: E. Auleytner)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 4. detsembri 2020. aasta otsus, mis puudutab hageja abitaotluse rahuldamata jätmist, ja ametisse nimetava asutuse otsus hageja esitatud kaebuse kohta;
               
            
                  —
               
               
                  tühistada 26. mai 2021. aasta otsus, mis puudutab töövõimetusmenetluse alustamist, ja ametisse nimetava asutuse otsus hageja esitatud kaebuse kohta;
               
            
                  —
               
               
                  hüvitada hagejale tekitatud kahju;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud õigusnormi ja et vaidlustatud menetlus on nõuetevastane: personalieeskirjade artiklite 12a ja 24 rikkumine koostoimes Euroopa Liidu põhiõiguste harta artikliga 7, eelkõige hoolitsemiskohustuse ja harta artiklis 41 sisalduva õiguse heale haldusele rikkumine.
               
            
                  2.
               
               
                  Teine väide, et on rikutud personalieeskirjade artikleid 12a, 24 ja 59–60, kuna seati selgelt saavutamatud eesmärgid, mis nõudsid hagejalt töö tegemist haiguspuhkuse ajal, mil ta oli täielikult töövõimetu.
               
            
                  3.
               
               
                  Kolmas väide, et on rikutud personalieeskirjade artiklit 59 koostoimes selle artiklitega 12a ja 24 – töövõimetusmenetluse alustamine ilma nõutud haiguspuhkuse kestuseta menetluse alustamise hetkel.
               
            
                  4.
               
               
                  Neljas väide, et on rikutud põhiõiguste harta artikleid 7 ja 8.